**14-TG/60- /2018.**

**Vállalkozási szerződés**

**az** **Oroszlány, Népek Barátsága u. 45. fsz. 1/a szám alatti**

**felnőtt háziorvosi rendelő felújítására**

amely létrejött egyrészről

**Oroszlány Város Önkormányzata** (2840 Oroszlány, Rákóczi Ferenc út. 78., bankszámla száma: 12028003-00254374-00100004; adószáma: 15729631-2-11; képviseli: Lazók Zoltán polgármester), **mint a Megrendelő** (a továbbiakban: **Megrendelő**),

másrészről a:

**……………………………………..…..** (……………………………………………….………, bankszámla száma: …………………………… …….………….…..; adószáma: …………………………………..; képviseli: ………………………………….; cégjegyzékszáma/nyilvántartási száma: ……………………………..), **mint a Vállalkozó** (a továbbiakban **Vállalkozó**) között az alábbiak szerint:

**I. Előzmények**

I.1. Oroszlány Város Önkormányzata tervet készíttetett az Oroszlány, Népek Barátsága u. 45. fsz. 1/a szám alatti felnőtt háziorvosi rendelő (hrsz.: 2005/A/1) felújítására. 2018. októberben nyilvános eljárásban kért ajánlatot a kivitelezésre. A beérkezett ajánlatok nem voltak megfelelőek az önkormányzat számára, nem fogadta el azokat. A tervet az eljárás során felmerült ajánlattevői kérdéseknek megfelelően kiegészíttette, és új nyilvános eljárásban kér ajánlatokat a felújítás 2019. évi kivitelezésére.

I.2. Az eljárás során a …………………………… az ajánlattételi felhívásban foglaltaknak megfelelően érvényes ajánlatot tett. Az Önkormányzat a ………………………. társaságot/ajánlattevőt az eljárás nyertesének nyilvánította.

I.3. Felek az elfogadott ajánlat tartalma alapján az alábbi szerződést kötik:

**II. A szerződés tárgya**

II.1. Megrendelő a jelen szerződés aláírásával megrendeli Vállalkozótól az Oroszlány, Népek Barátsága u. 45. fsz. 1/a szám alatti felnőtt háziorvosi rendelő (hrsz.: 2005/A/1) felújítását.

II.2. Vállalkozó a jelen szerződés aláírásával vállalja, hogy a Megrendelő által igényelt és a jelen szerződés II.1. pontjában meghatározott kivitelezési munkát szakszerűen elvégzi.

II.3. Kivitelezési munka tartalma, feltételei:

* A teljesítés helye: Oroszlány, Népek Barátsága u. 45. fsz. 1/a, hrsz.: 2005/A/1
* A kivitelezést az SV-Cad Bt. (2890 Tata Akácfa u. 4.) csatolt terve alapján kell elvégezni, melynek lényeges tartalma:
* a rendelő és a raktár/fektető helyiségekben a tönkre ment padló cseréje, a belső nyílászárók felújítása (passzítás, mázolás, küszöbök),
* a bejárati ajtó mellet a fix üvegezés helyett nyitható ablak beépítése,
* a fűtési hálózat mázolása, radiátorszelepek cseréje szabályozhatóra,
* falak festése,
* újonnan beszerzett világítótestek felszerelése;
* külső nyílászárók cseréje a védőrácsok és redőnyök megszűntetésével, biztonsági védőfólia alkalmazásával, a rendelő helyiség esetében a belátás meggátlásával, a rendelő főbejáratától jobbra eső bejárati ajtó megszűntetésével (helyette parapet felfalazása, ablak beépítése);
* főbejárati szélfogó bontása, új építése az esővíz-elvezetés megoldásával, a szélfogó alapját képező beton „építmény” megfelelő átalakítása, és az ehhez vezető lejtős beton járda átalakítása/szélesítése (akadálymentes bejárat kialakítása),
* környező zöldfelület helyreállítása
* A munkát a tervnek, a végleges ajánlati költségvetésnek, és a helyszíni feltárásoknak megfelelően kell elvégezni. A beruházás építési engedélyhez nem kötött. A munkaterület esetleg szükségessé váló helyreállítása a kivitelező feladata.
* Vállalkozó a kivitelezést az építőipari kivitelezési tevékenységről szóló **191/2009. (IX. 15.) Kormányrendelet** szerint végzi.
* Vállalkozó felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről, a hulladékok rendszeres elszállításáról.
* Vállalkozó a kivitelezés ütemezését a Megrendelővel köteles egyeztetni.
* Megrendelő köteles a munkaterületet rendszeresen ellenőrizni, az eltakarásra kerülő munkarészeket a Vállalkozó előzetes jelzése alapján szemrevételezni és észrevételeit legalább 8 naponként a papír alapon vezetett Építési naplóban rögzíteni. A bejegyzés elmulasztása, illetve a Vállalkozó által tett észrevétel válasz nélkül hagyása a naplóbejegyzés tudomásul vételét jelenti.
* Vállalkozó köteles az eltakarásra kerülő munkarészeket Megrendelőnek bemutatni és Megrendelőt az eltakarásról naplóbejegyzés útján vagy email-ben legkésőbb 3 nappal korábban értesíteni.
* Vállalkozó köteles a beépített anyagok és a beépítés minőségét igazolni és azt a kivitelezési munka során folyamatosan dokumentálni a Megrendelő számára.
* A munka minőségének meghatározására a szerződéskötés időpontjában hatályos rendeletek, valamint a nemzeti szabványok és műszaki előírások szolgálnak.

II.4. **A szerződés időtartama**: ……………………………………….



**III. szerződés teljesítésében részt vevő személyek, szervezetek**

III.1. A szerződést a szerződő félnek kell teljesítenie.

III.2. Felek rögzítik, hogy Vállalkozó az általa bármilyen módon igénybe vett Alvállalkozó teljesítéséért úgy felel, mintha maga teljesített volna.

**IV. Szerződést biztosító mellékkötelezettségek**

IV.1. Jótállás: Vállalkozó a szerződésben foglalt valamennyi munkára **………. hónap teljes körű jótállás**t vállal. A Vállalkozó az általa kivitelezett munkákra a jótállási időn kívül a jogszabály szerinti szavatosságot vállalja.

IV.2. A Jótállási időszakon belül a Vállalkozó a Megrendelő által jelzett, a hibás teljesítéssel összefüggő munkarészek kijavítását, - amennyiben az időjárás a javítási technológia alkalmazását lehetővé teszi - 15 napon belül köteles megkezdeni és a műszakilag indokolt időtartamon belül befejezni.

**V. Átadás-átvételi eljárás**

V.1. A Vállalkozó készre jelentése alapján a Megrendelő átadás-átvételi eljárást tűz ki az érintettek meghívásával. A Vállalkozó a készre jelentést – várható késedelem esetén annak írásbeli előrejelzését – a határidő napját megelőző 5. napig köteles eljuttatni a Megrendelőhöz.

V.2. A jelen szerződés szerinti munkák elvégzését követően az átadási dokumentáció része:

* Megvalósulási dokumentáció átadása a Megrendelőnek 2 db papír alapú, és 2 db elektronikus példányban (benne a felhasznált anyagok, szerkezetek és a beépítés minőségének dokumentumaival, jegyzőkönyvekkel, nyilatkozatokkal, stb.)
* A teljesítés feltétele a felújítási munka átadása teljesen kész, működőképes állapotban, az elvárt dokumentumokkal együtt.

V.3. A Megrendelő kapcsolattartó képviselője:

név: Varga Szilárdné műszaki ügyintéző

email: varga.szilardne@oroszlany.hu

tel: 34/361-444/154; 20/535-5300

cím: Polgármesteri Hivatal, 2840 Oroszlány, Rákóczi F. u. 78.

V.4. A Vállalkozó kapcsolattartó képviselője:

név:

email:

tel:

cím:

V.5. A Vállalkozó felelős műszaki vezetője:

név:

email:

tel:

cím:

**VI. Pénzügyi feltételek**

VI.1. **Az ellenszolgáltatás összege: …………………….. Ft + ………………………. Ft ÁFA, összesen ………………………. Ft**, azaz …………………………………………………………………………….. forint.

VI.2. A Megrendelő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb a Vállalkozó teljesítésétől vagy az erről szóló írásbeli értesítés kézhezvételétől számított tizenöt napon belül írásban nyilatkozik.

VI.3. **Vállalkozó 2 db számla benyújtására jogosult.** Az anyagok, szerkezetek beszerzésére **előleg** igényelhető **…………………….. Ft + ………………………. Ft ÁFA, összesen ………………………. Ft** összegben a szerződés aláírását követően, melyet az önkormányzat előlegbekérő alapján 10 napon belül átutal. Az ajánlati ár és az előleg különbözetére 1 db végszámla nyújtható be **…………………….. Ft + ………………………. Ft ÁFA, összesen ………………………. Ft** összegben. A végszámla benyújtására a hiánymentes átadás-átvételi eljárást igazoló átadás-átvételi jegyzőkönyv és dokumentáció mindkét fél általi aláírását és elfogadását követően van lehetőség. A végszámla fizetési határideje: 30 nap

VI.4. Jelen szerződésben rögzített vállalkozói díj átalányáras, azaz többletmunka elszámolására nincsen mód.

VI.5. Vállalkozó a szerződés teljesítéséért a jelen pontban írtakon kívül egyéb jogcímen ellenszolgáltatásra nem jogosult.

**VII. Egyéb rendelkezések**

VII.1. Felek megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a Megrendelők székhelye szerinti bíróság kizárólagos illetékességét kötik ki.

VII.2. Vállalkozó a szerződésszegésével okozott kárért teljes kártérítési felelősséggel tartozik.

VII.3. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, és az építőipari kivitelezési tevékenységről szóló 191/2009. (IX. 15.) Kormányrendelet irányadók.

A Felek a jelen szerződést – mint akaratukkal mindenben megegyezőt – jóváhagyólag írják alá.

**Oroszlány, 2018. december …**

|  |  |
| --- | --- |
| ………………………….**Oroszlány Város Önkormányzata képviseletében: Lazók Zoltán polgármester****Megrendelő** | ……………………….**……………………………………………………****képviseletében: ……………………………..****Vállalkozó** |
| **Ellenjegyzem:** | **Pénzügyi ellenjegyzés:**  |
| ……………………….**Dr. File Beáta jegyző**  | ………………….………….**Bársony Éva osztályvezető** |